Боян Бойчев
Пролетен сняг

chitanka.info

Цъфтят дърветата, а сняг вали,

Що за пролетно настроение?

Воюва за тези мартенски дни

Зимата в минало време.

Нито е дъжд, нито пък сняг,

Бързо се променят сезоните,

Ухае на сняг, ухае на цвят,

Ветровете обезумели се гонят.

Не вярвам в този мартенски сняг,

Който дърветата задиря,

Под него най-нежният цвят,

От студ и от болка умира.

Аз искам сега всичко да цъфти,

Сега дърветата да не плачат,

По клоните им снегът се стопи,

Като след дъжд светът е прозрачен.

март 2002 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.